Publication: Magyar Közlöny
Issue: MK-1998-109 (Year: 1998, Number: 109)
Era: 1990-2004
Section: a 3/1996. (VI. 19.) ME rendelettel alapított Nemzeti
Paragraph Index: 474

b) A munkavállalói oldal javaslatai közül a Kormány elfogadta, hogy a közszféra létszámcsökkentéséből adódó bérmegtakarítást — bizonyos feltételek mellett — bérfejlesztésre lehessen fordítani. A Kormány ígéretet tett arra, hogy — megvizsgálja a Nemzeti Üdülési Alapítvány támogatása költségvetési törvényben történő nevesítésének kérdését, valamint a kibocsátható üdülési csekkek értékhatárának növelését, — a munkavállalói oldal javaslatára a Kormány tárgyalásokat kezd a Munkaerőpiaci Alap Bérgarancia Alap részének szélesebb körű felhasználását lehetővé tevő intézkedések előkészítésére, — az Érdekegyeztető Tanács jövő évi működési feltételeit a költségvetésből biztosítja, — megvizsgálja a Munkaerőpiaci Alapból — a kormányjavaslatnál magasabb — kompenzációs keret biztosításának lehetőségét. A munkavállalói oldal javaslatai közül a kormányzati oldal nem tartotta megvalósíthatónak, így nem támogatta, hogy — a GDP várható növekedésével arányos, 5 százalékot meghaladó reálbér-növekedés valósuljon meg, a Kormány által javasolt 2-3 százalék helyett, — kerüljön sor a közalkalmazotti illetménytábla és a közalkalmazotti pótlékalap valorizálására, — kerüljön visszavonásra a költségvetési szférában érvényes végkielégítések csökkentésére tett javaslat, — a nyugdíjemelésre a hatályos törvény szerint kerüljön sor, — a munkavállalói járulék csökkenjen 0,5-1 százalékkal, — kerüljön sor a gyógyszertámogatások inflációkövető valorizálására, — minimális nyugdíjhoz kötődő szociális ellátások a minimális nyugdíj emelése arányában növekedjenek.

Source: https://magyarkozlony.hu/hivatalos-lapok/cd4509edbb9bb86b2ac549924c3e580c40601da0/dokumentumok/536bad5a0f88c81e19285f411a89fa93f414c0ea/letoltes